Tässä jaksossa: -
Isäni sotkeentui saatananpalvontaan. Hän antoi elämänsä saatanalle.
Hän käytti minua ja elämääni seksuaalisena uhrina saatanalle.
TOIVO
VOITTO
ELÄMÄ
KÄÄNNEKOHTA Käännä uusi lehti
Hei ja tervetuloa ohjelman pariin! Aloitetaan aihetunnisteella, -
joka tänään on #rescued.
Liity TPZone-perheeseen ja tviittaa tämänpäiväinen aihetunnisteemme.
Nigerialaiskuningas Tejuoso tulee pitkään jatkuneesta kuningassuvusta.
Hän kuitenkin tunnustaa, että on eräs häntäkin korkea-arvoisempi.
Haastattelin häntä hiljattain.
Palataanpa matkanne, eritoten kristillisen matkanne, alkuun.
Suurin osa ihmisistä tuntee teidät ja perheenne -
kuuluisana liikemies-, teollisuus ja hyväntekijäsukuna.
Miten teistä tuli henkilökohtaisesti kristitty?
Olin edesmenneen Oba Oyebade Lipeden -
hallituskauden 20-vuotisjuhlassa.
Hän oli ekbojen kuningas silloin.
Pastori Adeboye piti saarnan.
Hän on Redeemed Christian Churchin johtaja. - Aivan. Hän saarnasi.
Olin aivan puhujalavan edessä.
Siellä oli monia perinteisiä johtajia.
Hänen saarnansa puhutteli minua. Kun hän antoi alttarikutsun, -
kohotin käteni ja annoin elämäni Kristukselle. En ole katsonut taakseni.
Olette juuri julkaissut Living Waters (Elävät vedet) -hartauskirjan -
kuninkaita ja presidenttejä silmälläpitäen.
Se oletettavasti kuvastaa uskoanne ja vaellustanne Jeesuksen kanssa.
Tahtoisin tietää erään asian.
Olette koonnut muitakin kuninkaita ja johtajia -
Jeesuksen johtajuuden ja maailmankatsomuksen taakse.
Kertoisitteko siitä? Joku katsoo ohjelmaa Euroopassa tai Australiassa.
Hän tietää Afrikasta vain sen, mitä media kertoo. Mitä Jumala tekee?
Kuninkaiden ylistyspäivä oli sinällään jo mysteeri.
Sain kirjeen, jossa sanottiin, -
että Jumala etsii jotakuta, joka kokoaisi kuninkaat ylistämään Häntä.
Luin kirjeen mutta unohdin sen nopeasti.
Laitoin sen syrjään.
Mutta sitten eräänä päivänä otin sen uudelleen käteeni.
Ymmärsin, että asialle pitää tehdä jotakin.
En ole vieläkään nähnyt kirjeen kirjoittajaa.
En tunne häntä. En edes löydä kirjettä enää.
Mutta se sai minut järjestämään kuninkaiden ylistyspäivän.
Kirjanne "Elävät vedet kuninkaille ja presidenteille" -
on mennyt Englannin kuningattarelle, presidentti Obamalle -
ja monille muille johtajille eri puolille maailmaa.
Mikä on Kabiyesi Tejuoson suurin unelma, -
ei vain kuningaskuntanne varalle, -
vaan kaikille, joita te ja alaisenne kohtaatte?
Mitä asioita Jumala on laittanut sydämellenne?
Toivoni ja rukoukseni on, -
että jokainen, jonka kohtaan Jumalan armosta, -
päätyy Jumalan valtakuntaan, -
ei saatanan valtakuntaan.
Jokaisen kristityn tehtävänä -
on tuoda ihmisiä Jumalan valtakuntaan.
Jeesuksen Kristuksen viimeinen käsky meille -
oli mennä kaikkeen maailmaan ja evankelioida maan ääriin asti.
Vasta kun maailman ääret on tavoitettu, -
Hän tulee takaisin tempaamaan ylös kristityt, -
Kristuksen morsiamen.
Ellemme varmista, että teemme näitä asioita, -
viivytämme Kristuksen saapumista, ja se ei ole hyvä asia meille.
Tavoitteeni on siis, että kaikki tulevat mukaan evankeliumin työhön, -
jotta kaikki päätyvät Jumalan valtakuntaan -
eivätkä saatanan valtakuntaan.
Vielä yksi kysymys.
Luovuitte häikäisevästä lääkärinurasta.
Tulette tunnetusta liikemiessuvusta.
Laitoitte ne taka-alalle, jotta voitte keskittyä kuninkaan tehtävään.
Mietitäänpä tähänastista matkaa. Olette matkustellut laajalti.
Olette tavannut maailman johtajia.
Olette hyväntekijä. Olette ollut monessa mukana.
Mitä muuttaisitte, jos voisitte?
Toivon, että olisin ollut paljon lähempänä Jumalaa.
Jos olisin aloittanut aiemmin... Mutta eipä sitä tiedä.
Ehkä silti olisin kulkenut koko matkan ja lukenut lääkäriksi.
Lääkärin tehtävässä toimiminen auttaa valtakunnan vaelluksessakin.
Se luultavasti auttaa ymmärtämään paremmin ihmisen ponnisteluja.
Olen onnellinen siitä, mitä olen, ja kiitän Jumalaa siitä, mitä olen.
Olen käynyt Buckinghamin ja St Jamesin palatseissa.
Käynti kuningas Tejuoson luona hänen palatsissaan oli jotakin muuta.
Seuraavaksi Holly Flood vastaa katsojakysymyksiin.
Pyysimme katsojia esittämään kysymyksiä tuottajille.
Brian Etelä-Afrikasta kysyy: "Kauanko yhden jakson tekeminen kestää?"
Mitä arvelet, Muyiwa? - Sinulta ja ystävättäriltäsi kestää aivan liikaa.
Niinkö? - Niin!
Sillä välin kun sinä istut Lontoossa. - Aivan!
On hankala antaa tarkkaa vastausta. Emme tee yhtä jaksoa kerralla.
Teemme kerralla 16 jaksoa.
Niiden tekemiseen menee nelisen kuukautta.
Siihen sisältyvät haastattelut, vieraat, jotka kutsumme ohjelmaamme, -
etukäteen tehtävät haastattelut, musiikin valitseminen ja muuta.
Se kestää nelisen kuukautta.
Kun pääsemme studioon, jakson kuvaaminen kestää puoli tuntia.
Sieluja hukkuu neljän kuun ajan, kun valmistaudumme. - Niin pitää tehdä.
Seuraavaksi: Kohtaaminen puiston penkillä muuttaa nuorukaisen elämän.
Pysy kanavalla.
Olin koulupudokas. Poltin ruohoa, join, varastelin autoja ja tein murtoja.
Olin vihainen. Juuri kun olin rikkinäinen, kurja ja epätoivoinen, -
täysin vieras ihminen istuutui viereeni.
Onko olemassa mitään vahvempaa kuin isän ja lapsen side?
Niin kuin sinä rakastat, ruokit ja suojelet lapsiasi, -
Jumala haluaa samanlaista läheistä suhdetta kanssasi.
Tutustu taivaalliseen Isääsi.
Hän odottaa, että Hän saa antaa rakastavan sydämensä sinulle.
Hei taas! Teini-iässä Manny Scottin sielua painoivat viha ja epätoivo.
Hänen isänsä oli joutunut vankilaan, kun Manny oli lapsi.
Kun Manny oli 16, hänen paras ystävänsä murhattiin.
Mannyn elämä löysi uuden suunnan, kun hän oivalsi sanojensa voiman.
Hän liittyy seuraamme Skypen välityksellä. Tervetuloa!
Hei, ystäväni! Kiitos.
Kirjassasi "Your Next Chapter" (Seuraava luku) -
kerrot omasta taivalluksestasi.
Annat joitakin työkaluja. Kertoisitko varhaisista vuosista?
Minua erityisesti kiinnostaa yksi rivi kirjastasi: -
"Ensimmäisenä lukiovuotenani paras ystäväni murhattiin raa'asti.
Kun Alex tapettiin, sisälläni jokin kuoli.
Masennuin vaikeasti."
Miten päädyit tähän vaikeaan tilanteeseen, -
että elämäsi on rankkaa ja ystäväsi tapetaan?
Se oli pitkän ja kivuliaan taivalluksen huipentuma.
Perheeni oli hieno mutta rikkinäinen.
Isäni on ollut vankilassa miltei koko elinaikani.
Isäpuoleni oli kova tekemään töitä, mutta hän oli crack-riippuvainen.
Humalassa tai aineissa jokin tai joku paha valtasi hänet.
Se terrorisoi perhettäni.
Näin, miten hän hakkasi äitiäni monena yönä.
Pikkupoikana minun piti yrittää puolustaa äitiä.
Ennen kuin täytin 16, olin asunut 26:ssa eri paikassa.
Nukuimme kodittomien hätämajoissa, autoissa ja rannoilla.
Monena iltana olin niin nälkäinen, että hyppäsin roskapönttöihin, -
avasin roskapussit ja etsin jotakin syötävää, -
jotta selviäisin yön yli.
Kun kuuntelen kuvaustasi, ihmisistä valtaosa ei kutsuisi sitä hienoksi.
Mikä perheessä on hienoa?
Ihmiset.
He tarkoittivat parasta. Suhteet olivat rakastavia, -
mutta rikkinäisyyttä oli paljon.
Kun katsoo ihmisiä, olosuhteet eivät määrittäneet heitä.
He olivat suurempia kuin heidän olosuhteensa. Heillä oli hyvä sydän -
ja kaunis mieli, mutta meillä oli paljon ongelmia.
Mutta ongelmista huolimatta näin hienouden, arvon ja potentiaalin.
Siksi sanon, että he olivat hienoja ihmisiä olosuhteista huolimatta.
Olosuhteet mursivat minut.
Nyt matkustat ympäri maata.
Sanoit aiemmin, että sinulle tulee vuodessa 200 matkapäivää.
Millaisia asioita näet, kun puhut ihmisille, nuorille?
Mitkä asiat nousevat toistuvasti esiin?
Puhun vuodessa noin 300 000 ― 400 000 ihmiselle.
Näen masennusta.
Tämä sukupolvi kokee olevansa hylätty sukupolvi.
He kokevat, ettei heitä nähdä. Ettei kukaan rakasta heitä.
Että ne, joiden pitäisi huolehtia heistä, ovat hylänneet heidät.
Tapaan nuoria, jotka itkevät itsensä uneen iltasin.
Eräs nuori tyttö tuli luokseni itkien. Kysyin, mikä hätänä.
Hän sanoi: "Tulen kouluun joka päivä.
Yritän hymyillä ja teeskennellä, että kaikki on okei.
Muut tekevät pilaa hiuksistani, vaatteistani ja kengistäni, -
mutta he eivät tiedä, mitä joudun kärsimään.
Kotona joudun itsekseni laittamaan ruokaa, siivoamaan -
ja huolehtimaan pikkuveljestä ja -sisaresta."
Sitten tuo yläkouluikäinen tyttö nosti paitaansa. "Ruhjeita koko kehossa."
Hän osoitti intiimialueitaan ja sanoi: "Vuodan verta.
Miehet satuttavat minua. Auta minua! Auta minua!"
Sitä näen. Rikkaita, köyhiä, mustia, valkoisia, kaikkea siltä väliltä.
Kaikkialla maassa ja maailmassa tarvitaan toivoa.
Uudessa kirjassa puhut muun muassa rakkaudesta, -
uskosta ja kiitollisuudesta.
Mikä merkitys Jeesuksella on ollut taivalluksesi aikana?
Miten Hän vaikutti kääntymisprosessiisi?
Kun ystäväni murhattiin, seisoin hänen arkkunsa äärellä -
ja iso osa minusta kuoli hänen mukanaan. Minä luovutin.
Jätin koulut kesken. Sitä tarkoitan luovuttamisella.
Poltin ruohoa, join, varastin autoja ja murtauduin taloihin.
Olin vihainen. Sanoin: "Kaltaisemme eivät pärjää.
Olipa ihonväri mikä tahansa, näiltä kulmilta tulevat epäonnistuvat."
Olin rikkinäinen. Filosofi minussa sanoi: -
"Elämä on loputonta kipua ja loppu tulee olemaan kivulias."
Sillä rikkinäisyyden, kurjuuden ja epätoivon hetkellä -
tuntematon henkilö istuutui viereeni ja kertoi minulle Jeesuksesta.
Hän oli itsekin riippuvainen huumeista, crackistä.
Vaikka hän oli rikki ja riippuvainen, hän koki myötätuntoa.
Hän istuutui viereeni ja kertoi ilosanoman Jeesuksesta.
Katsoin häntä. Hän kysyi: "Miksi istut täällä, vaikka on koulupäivä?"
Sanoin: "En käy enää koulua." Hän katsoi minua. Hän alkoi puhua -
ja kertoa omasta riippuvuudestaan, kivustaan ja menetyksestään.
Hän sanoi: "Elämäsi voi muuttua paremmaksi." Vastasin: "Ei muutu."
Hän sanoi: "Se voi parantua, mutta sinun pitää tavata eräs henkilö."
Katsoin häntä kuin kajahtanutta. "Kenet?" Hän sanoi: -
"Hän on yksinäisen ystävä, heikon voima, haavaisen eheys.
Hän on kaikkea, mitä ikinä tulet tarvitsemaan.
Hän on suuri Minä-olen. Hänen nimensä on Jeesus."
Herran henki kohtasi minut puiston penkillä keskellä slummia.
Siellä rakkaus syleili minua.
Armo astui elämääni. Viha ja katkeruus alkoivat sulaa.
Aloin eheytyä ja löytää tarkoitukseni.
Nousin ylös ja palasin kouluun. Kaikki muuttui.
Herra on voimani lähde, Alfa ja Omega.
Kunpa olisi enemmän aikaa jutella.
Ehkä meidän pitää lennättää sinut Virginia Beachiin haastateltavaksi.
Kiitos, että tulit ohjelmaan. Kerrot tästä ja monista muista asioista -
"Your next chapter" (Seuraava lukusi) -kirjassasi. Kiitos, Manny Scott!
Kiitos, että sain tulla.
Tulossa: nuori nainen kokee yliluonnollisen kohtaamisen -
hänen isänsä käytettyä häntä neitsytuhrina.
Hän tuli huoneeseeni öisin.
Hän alkoi lausua loitsuja.
Kun hän alkoi lausua loitsuja, tunsin demonisia olentoja ympärilläni.
"Vanhurskasten polku on kuin aamurusko, -
joka kirkastuu kirkastumistaan sydänpäivään saakka." Sananl. 4:18.
KÄÄNNEKOHTA
Hei taas! Vanhemmat tutustuttivat Sandy Boydin saatananpalvontaan.
Hänen lapsuuttaan ahdistivat demoni- olennot ja saatanalliset rituaalit.
Ne asettivat hänet tuhon tielle.
Sandy Boyd muistaa leikkineensä kukkapellolla lapsena.
Se tuntui minusta turvasatamalta.
Koin, että minua rakastetaan. Olin vapaa juoksemaan, laulamaan, -
tanssimaan ja liikkumaan vapaasti kenenkään määräilemättä.
Kukkapelto oli olemassa ainoastaan Sandyn mielikuvituksessa.
Hän oli 12 vuotta, kun isä otti hänet rituaaleihin.
Isä sotkeentui saatananpalvontaan.
Hän antoi elämänsä saatanalle ja uhrasi minut seksuaalisesti saatanalle.
Aina kun hän tuli hakemaan minut se mielessään, -
pakenin kukkapellolle, jossa minun oli turvallista olla.
Se oli turvapaikkani.
Suvussa oli harjoitettu noituutta sukupolvien ajan.
Suvulla oli oma suojeleva henkiolento, jota he kutsuivat rouva Coraliksi.
Esitimme hänelle kysymyksiä. Kuulimme ääniä.
Eri äänet tarkoittivat "kyllä" tai "ei". Loihdimme hänet esiin istunnoissa.
Henkiolento ei suojellut Sandyä tämän isältä.
Öisin hän tuli huoneeseeni.
Hän alkoi lausua loitsuja.
Silloin koin demonisten olentojen läsnäolon.
Isä pakotti Sandyn käyttämään kokaiinia hallitakseen tätä.
Sandy karkasi kotoa 17-vuotiaana.
Hän oli huumeriippuvainen. Hän eli kaduilla ja joutui myymään itseään.
Tein itse sen valinnan, mutta siihen aikaan se oli ainoa vaihtoehtoni.
Sandy kysyi neuvoa henkiolennoltaan. Tämä vahvisti Sandyn valinnan.
Olento oli syy, miksi jaksoin nousta ylös aamuisin -
ja ajatella, että voin myydä itseäni henkeni pitimiksi.
Seuraavan kymmenen vuoden aikana hän meni naimisiin ja erosi kahdesti.
Toisesta liitosta syntyi tytär.
Huumeet, demonihenget ja isä hallitsivat yhä Sandyn elämää.
Ellen löytänyt huumeita muualta, hain niitä isältä.
Sandy sai tyttärensä huoltajuuden.
Isä halusi Sandyn osallistuvan seksuaaliseen rituaaliin -
vastineeksi taloudellisesta tuestaan.
Tällä kerralla Sandy katkaisi välit isään lopullisesti.
Se inhotti minua. Miehet inhottivat minua yleisestikin siihen aikaan.
Inhosin ja halveksin heitä. Kieltäydyn, enkä mennyt enää sinne.
Sandy muutti tyttärensä kanssa Sandyn sisaren luo.
Hän luuli päässeensä turvaan, mutta sitten hänelle ilmestyi demonihahmo.
Se sanoi: "On koittanut aika opettaa lapselle, mitä isoäiti opetti sinulle."
Sillä hetkellä olin kauhuissani.
Sandy oli valmis tekemään kaikkensa tyttärensä suojelemiseksi.
Ajattelin, että tytär pärjäisi paremmin, jos kuolisin ja hän pääsee sijaiskotiin.
Mahdollisesti ehyeen, terveeseen ympäristöön.
Seuraavana aamuna Sandy vei tyttärensä päiväkotiin.
Sitten hän ajoi syrjäseudulle. Hän aikoi tehdä itsemurhan.
Käänsin autossa istuimen alas. Käteni valahtivat sivulle.
Keskikonsolin ja istuimen välistä -
käteeni osui Gideonien Uusi testamentti.
Se on tässä näin.
En tiedä, mistä se oli tullut. Loppusivuilla oli pelastusrukous.
Se kolahti minuun. Ajattelin: "Jumala, olen syntinen.
Olen tehnyt paljon pahaa. Annan elämäni Sinulle.
Ota Sinä hallinta."
Kun pyysin syntejäni anteeksi, -
ylleni tuli rauha, jollaista en ollut ikinä ennen kokenut.
Pelastusrukouksen kautta tunnistin, että Jeesus on todellinen.
Silmäni avautuivat.
Verhot nostettiin pois. Näin Jeesuksen sellaisena kuin Hän on elämässäni.
Sandy kertoo, että himo päihteisiin katosi hetkessä.
Hänellä oli ensikertaa elämässään toivoa. Mutta taistelu ei ollut ohi.
Yöllä hän kuuli tyttärensä kirkuvan.
Hän seisoi pinnasängyssä ja heilutti käsiään.
Lelut lensivät pitkin huonetta. Kattotuuletin pyöri niin kovin, -
että luulin sen putoavan. Tyttö hoki: "Ne purevat minua."
Hänen käsivarsissaan oli puremajälkiä. Nostin hänet syliini.
Menimme nurkkaan kyyhöttämään.
Kun rukoilin Jeesusta, koin Hänen rakastavat käsivartensa -
kietovan minut ja suojelevan minua kaikelta, mitä ympärillä tapahtui.
Sandy sanoo demonien palanneen, mutta rukouksen, sielunhoidon -
ja Sanaan luottamisen kautta hän pystyi pitämään kiinni uskosta.
Hän meni naimisiin Scottin kanssa. Tämä auttoi häntä vapautumaan.
Rukoilimme yhdessä. Suljimme ovet demoneilta.
Julistimme Jeesuksen veren suojaa ja mursimme kaikki vallat.
Jumala paransi hyväksikäytön haavat -
ja auttoi antamaan anteeksi nyt jo edesmenneelle isälle.
Herra antaa voiman rakastaa henkilöä, joka satutti minua -
ja aiheutti hyväksikäyttöä.
Sandy ja Scott toimivat pastoriparina Garlandissa Texasissa.
He auttavat muita täyteen vapauteen Kristuksessa. Brianna johtaa ylistystä.
Se, mitä Jumala teki äidille, on uskomattoman hienoa.
En tiedä, missä olisin nyt ilman sitä. Se saa minut itkemään.
Vapaana vaeltaminen on ollut elämäni ihmeellisin kokemus.
Olen vapaa. Olen vapaa auttamaan muita kahlehdittuja.
Olen vapaa julistamaan, että Jeesus on Vapahtaja -
ja Hän on ainoa, joka voi vapauttaa.
Kuten kuulimme, Jeesuksen veri pelastaa.
Ef. 2:13:"mutta nyt, kun olette Kristuksessa Jeesuksessa, -
olette te, jotka ennen olitte kaukana, päässeet lähelle Kristuksen veressä."
Jeesuksen veri vapauttaa.
Ilm. 12:11: "Ja he ovat voittaneet [saatanan] Karitsan veren kautta -
ja todistuksensa sanan kautta".
Vapautuneen täytyy säilyä vapaana.
Jaak. 4:7: "Olkaa siis Jumalalle alamaiset; -
mutta vastustakaa perkelettä, niin se teistä pakenee."
Täytyy sulkea ovet kaikkeen demonisuuteen.
Se käy, kun kutsut Jeesuksen sisään. Rukoillaan ja kutsutaan Hänet nyt.
Herra Jeesus, tule elämääni tänään -
ja murra kaikki kahleet, jotka kahlitsevat minua.
Tunnustan, että olen avannut ovia asioille, joille ei olisi pitänyt.
Nyt annan itseni Sinulle. Jeesus, ole elämäni Herra.
Puhdista kaikki pahan vaikutukset ja tee minusta vapaa. Aamen.
Ohjelma-aika on lopussa. Muista aihetunnisteemme #rescued.
Lopuksi Isabella laulaa "All That I Am."
Koko tiimin puolesta näkemiin ja Jumalan siunausta!
ISABELLA Kaikkeni
Syömmein sulle kuuluu
Sinusta sieluni iloitsee
Elämäin susta riippuu
Oot rakkain, oot rakkain
Kaikkeni, kaipaukseni
Kaikki, mitä tarvitsen Sussa on
Sieluni rakastaja, maailmani valtias
Iloni keskipiste Jeesus oot
Suomennos: Marianne Tenetz